Document ID: 32007D0019

KOMISIJAS LĒMUMS
(2006. gada 22. decembris),
ar ko apstiprina ārkārtas rīcības plānus klasiskā cūku mēra kontrolei saskaņā ar Padomes Direktīvu 2001/89/EK
(izziņots ar dokumenta numuru K(2006) 6858)
(Dokuments attiecas uz EEZ)
(2007/19/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Līgumu par Bulgārijas un Rumānijas pievienošanos Eiropas Savienībai un jo īpaši tā 4. panta 3. punktu,
ņemot vērā Bulgārijas un Rumānijas Pievienošanās aktu un jo īpaši tā 56. pantu,
ņemot vērā Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (1) un jo īpaši tā 22. panta 3. punkta otro daļu un 29. panta 3. punkta trešo daļu,
tā kā:
(1)
Direktīvā 2001/89/EK ir noteikti kontroles pasākumi, kas jāpiemēro klasiskā cūku mēra uzliesmojuma gadījumā, un daži profilakses pasākumi, kuru mērķis ir uzlabot kompetento iestāžu un lauku iedzīvotāju izpratni par minēto slimību un sagatavotību tai. Saskaņā ar šo direktīvu Komisijai jāapstiprina dalībvalstu ārkārtas rīcības plāni klasiskā cūku mēra kontrolei.
(2)
Vēlāk Komisijas 2004. gada 29. aprīļa Lēmumā 2004/431/EK, ar ko apstiprina dažus ārkārtas rīcības plānus klasiskā cūku mēra kontrolei (2), apstiprināja ārkārtas rīcības plānus attiecībā uz Čehiju, Igauniju, Kipru, Latviju, Lietuvu, Ungāriju, Maltu, Poliju, Slovēniju un Slovākiju, un šīs dalībvalstis ir uzskaitītas minētā lēmuma pielikumā.
(3)
Bulgārija un Rumānija pievienosies Kopienai 2007. gada 1. janvārī. Tādēļ Bulgārija un Rumānija ir iesniegušas Komisijā apstiprināšanai savus ārkārtas rīcības plānus klasiskā cūku mēra kontrolei.
(4)
Minētie ārkārtas rīcības plāni, ko Bulgārija un Rumānija grozīja, ņemot vērā to novērtēšanas laikā saņemtos ieteikumus, atbilst Direktīvā 2001/89/EK paredzētajiem kritērijiem un ļauj sasniegt minēto direktīvu vēlamos mērķus, ja tos regulāri atjaunina un efektīvi īsteno, tādēļ šie plāni ir jāapstiprina.
(5)
Kopienas tiesību aktu skaidrības labad Lēmums 2004/431/EK jāatceļ un jāaizstāj ar šo lēmumu.
(6)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Ar šo apstiprina Bulgārijas ārkārtas rīcības plāni klasiskā cūku mēra kontrolei, kas iesniegti Komisijā 2006. gada 7. novembrī.
2. pants
Ar šo apstiprina Rumānijas ārkārtas rīcības plāni klasiskā cūku mēra kontrolei, kas iesniegti Komisijā 2006. gadā 9. novembrī.
3. pants
Pielikumā ir iekļauts to dalībvalstu saraksts, kuru ārkārtas rīcības plāni klasiskā cūku mēra kontrolei ir apstiprināti saskaņā ar Direktīvu 2001/89/EK.
4. pants
Lēmumu 2004/431/EK atceļ.
5. pants
Šo lēmumu sāk piemērot dienā, kad stājas spēkā Bulgārijas un Rumānijas Pievienošanās līgums.
6. pants
Šis lēmums ir adresēts dalībvalstīm.
Briselē, 2006. gada 22. decembrī

Labels: 18
6